**Litt informasjon fra styret i Solvang 4, etter møte 6. februar 2018**

* For å være sikre på at adresselistene og kontaktinformasjonen til alle kolonistene er helt riktige, kommer vi til å sende ut et skjema før vårmøtet 21. april. Det skal fylles ut på forhånd, og leveres på møtet – eller i postkassen på Felleshuset. Hjemmeadresse, hytteadresse, telefonnummer, e-post osv.
* I revisjonsberetningen for 2016 ble det påpekt at leieavtalen for basestasjonene til Telia og Telenor burde gjennomgås. Det er undersøkt, og det er ingen mulighet for å gjøre noe med avtalen. Derimot skal vi sjekke om leien ikke er blitt indeksregulert som den skal.
* Det jobbes med å få komiteene på plass. Akkurat nå er det flere komiteer som mangler leder, og slik kan vi jo ikke ha det. Har du lyst til å være leder – eller har du andre innspill eller spørsmål til arbeidet ditt i en komite, så send oss en e-post. Alle komiteene får sin egen kontaktperson i styret, slik at vi har et klart bindeledd. Styret skal også sørge for skikkelig informasjon til komiteene, slik at alle vet hvem som er medlemmer og hva som skal gjøres. **Alle hytter skal ha minst ett komitemedlem, og i komiteen skal det gjøres minst 10 timer med pliktjobb. Dugnadsjobb kommer i tillegg.**
* Allerede 14. april er det gode muligheter for å møtes til en hyggelig jobbdag sammen! Da må Felleshuset vaskes, i hvert fall innvending – men vi håper å kunne få det vasket utvendig også.